**REPUBLIKA HRVATSKA**

**VUKOVARSKO – SRIJEMSKA ŽUPANIJA**

**OPĆINA BABINA GREDA**

**JEDINSTVENI UPRAVNI ODJEL**

Babina Greda, 31.srpnja, 2017.godine

 **MJEŠTANI OPĆINE BABINA GREDA**

 **- SVIMA -**

**OBAVIJEST I POZIV**

**OBVEZNICIMA POREZA NA NEKRETNINE**

*za dostavu podataka o poreznom obvezniku i podataka o nekretninama*

*prema Zakonu o lokalnim porezima*

Zakonom o lokalnim porezima (Narodne novine br. 115/16) koji je stupio na snagu dana 01. siječnja 2017. godine, propisano je da **od 01. siječnja 2018. godine.,** sve jedinice loklane samouprave pa tako i Općina Babina Greda, dužne su uvesti i naplaćivati **POREZ NA NEKRETNINE,** koji će u cijelosti zamijeniti komunalnu naknadu.

Porezni obveznici se obavještavaju da je predmet oporezivanja nekretnina (bez obzira da li je legalizirana ili ne i bez obzira da li je u zoni ili izvan građevinske zone).

Da se nekretninom smatra:

1. stambeni prostor – za trajno i povremeno stanovanje,

2. poslovni prostor – prema stvarnoj djelatnosti,

3. garažni prostor,

4. drugi pomoćni prostori – koji služe glavnom prostoru koji ima svoju svrhu (zajednički dijelovi/prostorije, ljetne kuhinje, zimski vrtovi…),

5. ostali prostori bez namjene – izvedeni prostori, ali bez namjene, izgrađeni objekti bez poslovanja, izvedeni prostori koji se mogu smatrati uporabnom cjelinom te za sad nemaju namjenu (npr. ROH BAU prostori),

6. građevinsko zemljište koje se koristi u svrhu obavljanja poslovne djelatnosti,

7. neizgrađeno građevinsko zemljište ako se nalazi unutar građevinskog područja – izdani akti, ruševina i započeta gradnja.

Obzirom da su jedinice lokalne samouprave obvezne ustrojiti i voditi strukturiranu Evidenciju o nekretninama i poreznim obveznicima plaćanja poreza na nekretnine zbog pravilnog utvrđivanja činjenica bitnih za donošenje rješenja o porezu na nekretnine, pozivaju se vlasnici i korisnici nekretnina na području Općine Babina Gredada ovom tijelu dostave podatke o poreznim obveznicima i o nekretninama na priloženim obrascima, posebno za svaku nekretninu

**najkasnije do 31. listopada, 2017. godine.**

Porezni obveznici koji imaju više nekretnina u vlasništvu koje se nalaze na različitim lokacijama na području Općine Babina Greda za svaku nekretninu trebaju popuniti zaseban obrazac.

Ukoliko se ista nekretnina koristi za dvije ili više različitih namjena (stambeni prostor, poslovni prostor, neizgrađeno građevinsko zemljište, itd.), prijavu treba ispuniti za svaku namjenu posebno, s naznakom **neto podne površine** koja se za određenu namjenu koristi.

Ako je vlasnik nekretnine pravna osoba, popunjene obrasce potpisuje odgovorna osoba pravne osobe, a podaci trebaju biti ovjereni žigom pravne osobe.

Ako je vlasnik nekretnine poreznu obvezu (plaćanje poreza na nekretnine) prenio na korisnika, potrebno je uz popunjen i potpisan obrazac dostaviti i Ugovor iz kojeg je to vidljivo.

Svi obrasci su dostupni na internetskoj stranici www.babinagreda.hr, a mogu se preuzeti i u Općini Babina Greda.

Ispunjeni i potpisani obrasci mogu se dostaviti:

* osobno, predajom u Općinu Babina Greda, u vremenu od 08:00h-15:00h,
* putem pošte, na adresu Općina Babina Greda, Vladimira Nazora 3, 32276 Babina Greda ili
* elektroničkim putem, na e-mail adresu: opcinababinagreda@gmail.com

Za dodatne informacije i upute odnosno pomoć u popunjavanju obrazaca, slobodni ste nas kontaktirati na prethodno naveden način, te eventualno potrebnu pomoć u popunjavanju obrazaca, dodatne informacije i upute molimo da zatražite putem tel. 032/855-945 – Tomislav Kopić.

***Ukoliko porezni obveznik ne dostavi tražene podatke do 31.10.2017. godine ili ako se oni bitno razlikuju od podataka kojima raspolaže Općina Babina Greda dobivenim od Državne geodetske uprave, Ministarstva graditeljstva i prostornog uređenja i Ministarstva financija – Porezne uprave, sukladno članku 59. stavak 3. Zakona o lokalnim porezima, porezna obveza će se utvrditi s najvišim koeficijentima utvrđenima Zakonom o lokalnim porezima za stanje i dob nekretnine.***

Osnova za uvođenje poreza na nekretnine je već postojeća evidencija za komunalnu naknadu uz uvažavanje novih podataka dobivenih od poreznih obveznika te nadležnih ministarstava. Vjerujemo da će velika većina poreznih obveznika imati obvezu poreza na nekretnine u visini sada važeće komunalne naknade, ukoliko ostavite nepopunjenu kvadraturu na obrascu za stambeni prostor za trajno stanovanje smatra se da ste suglasni s kvadraturom rješenja komunalne naknade.

OPĆINA BABINA GREDA

 Jedinstveni upravni odjel